b'\n_START_ARTICLE_\nPhilo Paz Armand\n_START_PARAGRAPH_\nPhilo Paz Patrick Armand (s. 12. maaliskuuta 1996 Jakarta) on indonesialainen moottoriurheilija. H\xc3\xa4n aloitti uransa karting-sarjoissa. Vuonna 2013 Armand kilpaili Formula Renault NEC -sarjassa saavuttaen 45 pistett\xc3\xa4. Samana vuonna h\xc3\xa4n ajoi nelj\xc3\xa4 kilpailua Formula Renault Alps -sarjassa. Vuonna 2014 Armand ajoi t\xc3\xa4yden kauden Alps -sarjassa saavuttaen 23 pistett\xc3\xa4 sijoittuen sarjan 18:ksi. Samana vuonna h\xc3\xa4n kilpaili Eurocup Formula Renault -sarjassa nelj\xc3\xa4 kilpailua vierailevana kuljettajana. Vuonna 2015 Armand ajoi yhdeks\xc3\xa4n kilpailua Formula Renault 3.5 -sarjassa saavuttaen yhden pisteen. Vuonna 2016 Armand ajoi GP2-sarjassa Trident-tallissa saavuttamatta kauden aikana yht\xc3\xa4\xc3\xa4n pistett\xc3\xa4.'